Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 497/12/4401	Komárno, 9.6.2014
EEČ : 2-30-89-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Komárno zo dňa 21.3.2013, spisová značka 2 Pv 497/12/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na skutkovom základe, že v čase od 10.00 hod. do 11.30 hod. dňa 3. augusta 2012 v XXXXX na ulici XXXXX preskočil oplotenie pozemku číslo XXXXX s uzamknutou bránou, ktorý je súčasťou  rodinného domu číslo XXXXX, a následne z tohto pozemku odcudzil 11 kusov traktorových závaží, jeden disk na obrábanie  pôdy, jeden tlmič na kosu, 2 kusy štartéra na kombajn, jeden sťahovák na remenicu, jednu pružinu na kosu kombajnu, jednu reťaz na pohon kosy z kombajnu, čím spôsobil XXXXX, narodenému XXXXX škodu vo výške 1200,-Eur.

Uznesením prokurátora Okresnej prokuratúry Komárno zo dňa 21.3.2013, spisová značka 2 Pv 497/12/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Prokurátor Okresnej prokuratúry Komárno  uznesením sp. zn. 2Pv 497/12/4401 - 12 z 21. marca 2013 rozhodol v zmysle § 216 odsek 1 Trestného poriadku o podmienečnom zastavení trestného stíhania vedeného proti obvinenému mladistvému XXXXX, narodenému XXXXX v XXXXX pre prečin krádeže podľa ustanoveniu §-u 212 odsek 2 písmeno a) Trestného zákona v jednočinnom súbehu s prečinom porušovania domovej slobody podľa ustanovenia §-u 194 odsek 1 Trestného zákona na tom skutkovom základe, že v čase od 10.00 hod. do 11.30 hod. dňa 3. augusta 2012 v XXXXX na ulici XXXXX preskočil oplotenie pozemku číslo XXXXX s uzamknutou bránou, ktorý je súčasťou  rodinného domu číslo XXXXX, a následne z tohto pozemku odcudzil 11 kusov traktorových závaží, jeden disk na obrábanie  pôdy, jeden tlmič na kosu, 2 kusy štartéra na kombajn, jeden sťahovák na remenicu, jednu pružinu na kosu kombajnu, jednu reťaz na pohon kosy z kombajnu, čím spôsobil XXXXX, narodenému XXXXX škodu vo výške 1200,-Eur.

Podľa § 216 odsek 2 Trestného poriadku obvinenému mladistvému  XXXXX bola stanovená skúšobná doba 12 mesiacov, ktorá mu začala plynúť dňom 4. mája 2013, t.j. od právoplatnosti uznesenia o podmienečnom zastavení trestného stíhania.

V zmysle § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Skúšobná doba u obvineného mladistvého  uplynula 4. mája 2014. Obvinenému rozhodnutím o podmienečnom zastavení trestného stíhania nebola uložená povinnosť nahradiť škodu a neboli mu uložené ani iné obmedzenia.

Po uplynutí skúšobnej doby bol zabezpečený odpis z registra trestov a boli vyžiadané správy z Okresného úradu XXXXX, obecného úradu XXXXX a Obvodného oddelenia Policajného zboru XXXXX so zameraním, či sa obvinený mladistvý počas skúšobnej doby dopustil priestupku alebo iného protiprávneho konania.

Z obsahu doručených listín bolo zistené, že v priebehu skúšobnej doby obvinený mladistvý viedol riadny život, nedopustil sa žiadneho trestného činu ani priestupku a negatívne poznatky o ňom nie sú známe. Možno teda konštatovať, že obvinený mladistvý viedol riadny život počas celej skúšobnej doby.

Vzhľadom na to, že u obvineného mladistvého boli splnené zákonné podmienky vyslovenia, že sa v skúšobnej dobe podmienečného zastavenia trestného stíhania osvedčil, rozhodol som tak, ako je to uvedené vo výrokovej časti tohto uznesenia. 	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Škvára
prokurátor